Virallinen lehti nro C 177 , 22/06/1999 s. 0044



A4-0120/99 Päätöslauselma vuoden 2000 talousarviomenettelyn suuntaviivoista: Pääluokka I - Euroopan parlamentti, liite: Oikeusasiamies; Pääluokka II - Neuvosto; Pääluokka IV - Tuomioistuin; Pääluokka V - Tilintarkastustuomioistuin; Pääluokka VI - Talous- ja sosiaalikomitea, alueiden komitea ja yhteinen organisaatiorakenne Euroopan parlamentti, joka - ottaa huomioon Euroopan unionin yleisen talousarvion varainhoitovuodeksi 1999 ((EYVL L 39, 12.2.1999.)), - ottaa huomioon tilintarkastustuomioistuimen vuosikertomuksen varainhoitovuodelta 1997 ja toimielinten vastaukset ((EYVL C 349, 17.11.1998.)), - ottaa huomioon budjettivaliokunnan mietinnön (A4-0120/99), A. ottaa huomioon, että vuoden 1999 talousarviossa otettiin otsakkeeseen 5 «Hallintomenot» 4 502,3 miljoonan euron määrä, B. ottaa huomioon, että koska vuoden 1993 toimielinten välistä sopimusta ei ole irtisanottu ja uusia rahoitusnäkymiä ei ole, vuoden 2000 talousarvion rahoituskehys muodostetaan mukauttamalla vuoden 1999 rahoitusnäkymiä sopimuksen 25 artiklan perusteella, ellei neuvosto irtisano sopimusta, jolloin on turvauduttava EY:n perustamissopimuksen 203 artiklaan (tuleva 272 artikla); katsoo, että joka tapauksessa korotusmarginaali on äärettömän pieni ja ehdottoman välttämättömät henkilöstön määrän lisäykset yksittäisissä toimielimissä tai komiteoissa on mahdollisimman pitkälle kompensoitava vastaavilla säästöillä muissa kohdin, C. palauttaa mieleen 17. joulukuuta 1998 antamansa päätöslauselman neuvoston muuttamasta esityksestä Euroopan yhteisöjen varainhoitovuoden 1999 yleiseksi talousarvioksi (kaikki pääluokat) ja vuoden 1999 alustavaa talousarvioesitystä koskevasta oikaisukirjelmästä nro 1 - Pääluokka III - Komissio ((Kyseisen istunnon pöytäkirja, osa II, kohta 1.)), jossa se pyysi kertomuksia tiettyjen hallintomenoihin liittyvien toimien rahoituksen edellytyksistä ja esitti määräajat kertomusten esittämiselle, D. on vakuuttunut, että hallintomenojen yhtenäinen esitystapa - samaan tapaan kuin vuoden 1999 talousarviomenettelyn yhteydessä - johtaa siihen, että talousarvioesitystä varten tarvitaan vain yksi käsittely, E. pyrkii lisäämään toimielinten ja komiteoiden tehokkuutta toteuttamalla pätevyyttä korostavaa ja henkilöstöä motivoivaa henkilöstöpolitiikkaa; Kaikki toimielimet ja molemmat komiteat 1. Kehottaa toimielinten ja komiteoiden hallintoelimiä noudattamaan talousarvioitaan esittäessään tavoitetta toteuttaa unionin keskipitkän aikavälin tavoitteet, laajentuminen mukaan lukien; kehottaa noudattamaan tässä strategiaa, joka tähtää tehokkuuden parantamiseen lisäämällä avoimuutta, motivaatiota, henkilöstön kiertoa ja jatkokoulutusta; 2. Pyytää siten ottamaan asianmukaisesti huomioon yksityiskohtaisen kustannuspaikkalaskennan vaatimukset («Activity Based Budgeting») ja esittämään tämän laskennan kokeiluluontoisesti tulevan varainhoitovuoden alustavien talousarvioesitysten liitteenä; 3. Katsoo, että toimielinten ja komiteoiden on varmistettava riittävä sekä sisäinen että toimielinten välinen henkilöstön kierto ja edistettävä lisäksi ammatillista jatkokoulutusta esimerkiksi uusimman teknologian käytössä; 4. Kehottaa toimielimiä ja kahta komiteaa etsimään uudelleen mahdollisuuksia toimielinten väliseen yhteistyöhön, sillä kokemus on osoittanut tällä tavoin saavutettavan säästöjä; tarkoittaa tässä yhteydessä erityisesti, että tutkittaisiin parlamentin ja komiteoiden maantieteellisesti toisiaan lähellä olevien Brysselissä sijaitsevien toimipaikkojen yhteistyöllä saavutettavia synergiavaikutuksia useilla teknisillä aloilla, kuten kirjasto, työterveyspalvelut, turvallisuuspalvelut ja urheilukeskus; 5. Palauttaa mieleen edellä mainitun 17. joulukuuta 1998 antamansa päätöslauselman ja 16. joulukuuta 1998 antamansa päätöslauselman komission vuoden 1999 työohjelmasta ((Kyseisen istunnon pöytäkirja, osa II, kohta 12.)), joissa parlamentti kehottaa toimielimiä ja komiteoita ottamaan soveltuvin osin käyttöön komission kestävän kehityksen periaatteita noudattavaa hallintoa («Sustainable Administrative Management») koskevan toimintasuunnitelman toimielinten yhteistyössä ja komission johdolla; 6. Korostaa, että tarvitaan toimenpiteitä virkamiesten eläkkeistä huolehtimiseksi; lähtee siitä, että tällaisen uudistuksen on johdettava a) pitkällä aikavälillä kestävään, b) suoritettavat maksuosuudet mahdollisimman hyvin huomioon ottavaan ja c) ajallisesti ja institutionaalisesti mahdollisimman laajalle ulottuvaan kustannusten kohdentamiseen eri toimielimille; kehottaa neuvostoa ottamaan asiaan kantaa vuoden 2000 talousarvion ensimmäisessä käsittelyssä; 7. Toistaa käsityksensä, jonka mukaan toimielinten talousarvioiden laajuus ei ole menotavoite vaan muodostaa ehdottoman ylärajan, jota ei saa ylittää; 8. Pitää toimielinten yhteistyötä tärkeänä neuvotteluissa Luxemburgin viranomaisten tai muiden sopimuskumppaneiden kanssa, jotta voidaan noudattaa johdonmukaista kiinteistöpolitiikkaa ja saavuttaa mahdollisimman edulliset ehdot; pitää tärkeänä kiinteistöjen hankintapolitiikan pikaista jatkamista; odottaa, että budjettivallan käyttäjälle toimitetaan ennen kiinteistöjen ostoa yksityiskohtaiset vertailevat rahoitusselvitykset; viittaa lisäksi tarpeeseen valmistautua ajoissa mahdollisesti tyhjäksi jäävien kiinteistöjen sujuvaan luovutukseen jälleenvuokraajille ja välttää kiinteistöjen tyhjillään olo; 9. Pyytää toimielimiä esittämään sille yhdessä ennakkoarvion tuloista ja menoista kanssa tarvittavat tiedot varainhoitovuoden 1999 kuluessa luonnollisen poistuman johdosta vapautuvista pysyvistä viroista ja väliaikaisista toimista eriteltyinä ura-alueittain, palkkaluokittain sekä tehtävittäin ja hallintoyksiköittäin sekä luettelon mahdollisista kilpailun läpäisseistä henkilöistä kyseisessä toimielimessä, jotka voivat tulla kyseeseen täytettäessä vapaita virkoja; Parlamentti 10. Panee merkille pääsihteerin 25. marraskuuta 1998 toisessa muistiossaan Amsterdamin sopimuksen vaikutuksista esittämät ehdotukset ja kehottaa tutkimaan, voidaanko valiokuntien sihteeristöjen yhdistämisellä valiokuntien ja valtuuskuntien pääosastossa optimoida edelleen henkilöstöresursseja; 11. Pyytää neuvostoa hyväksymään mahdollisimman pian parlamentin esittämän luonnoksen Euroopan parlamentin jäsenten ohjesäännöksi ja ehdotuksen jäsenten avustajien ohjesäännöksi ((Istunnon pöytäkirja 3.12.1998, osa II, kohta 1 ja 11.3.1999, osa II, kohta 4.)) ja kehottaa pääsihteeriään ottamaan tämän tavoitteen asianmukaisesti huomioon ennakkoarviossa tuloista ja menoista vuodeksi 2000; 12. Toteaa, että vuoden 1998 talousarviosta jääneiden varojen (melkein 62 miljoonaa euroa) keräily johtaa parlamentin kiinteistöjen rahoituskustannusten vähentymiseen 8,5 miljoonalla eurolla vuonna 1999, ja kehottaa hallintoa noudattamaan tätä käytäntöä; 13. Katsoo, että parlamentin kiinteistöihin sijoittuneiden yksiköiden, jotka eivät suoranaisesti liity toimielimen toimintaan, on oltava taloudellisesti itsenäisiä eikä niitä pidä rahoittaa parlamentin talousarviosta maksettavilla avustuksilla; katsoo, että laskennallisten kustannusten vuoksi tehtävät poikkeukset on ilmoitettava erikseen; Oikeusasiamies 14. Kannattaa oikeusasiamiehen kanssa tehdyn sopimuksen jatkamista; 15. Katsoo, että oikeusasiamiehen talousarvion olisi muodostettava itsenäinen pääluokka yleisessä talousarviossa, ja aikoo toteuttaa tämän varainhoitoasetusta tarkistettaessa, jos neuvosto luopuu uuden pääluokan perustamisesta; 16. Kehottaa neuvostoa hyväksymään mahdollisimman pian varainhoitoasetuksen «kahdeksansien muutosten» osan B parlamentin ja komission pyynnön mukaisesti; Tuomioistuin 17. Suhtautuu ymmärtäväisesti tuomioistuimen ongelmiin kääntämisen alalla; pyytää neuvostoa siksi toimivaltaisena elimenä vastaamaan pikaisesti tuomioistuimen esittämiin aiheellisiin työjärjestyksen muutostoiveisiin työtaakan kasvun rajoittamiseksi ja muuten välttämättömien uusien virkojen määrän pitämiseksi mahdollisimman pienenä; 18. Odottaa, että tuomioistuin esittää väliaikaisen henkilöstön kehittämissuunnitelman, jonka tavoitteena on rakennemuutos ja joka tarjoaa siirtymäkauden ratkaisun siihen asti, kun ollaan paremmin selvillä tehtävänkuvan rakenteellisten muutosten vaikutuksista; toteaa, että ilman tällaista väliaikaista suunnitelmaa ei hyväksytä uusia virkoja; Tilintarkastustuomioistuin 19. Kehottaa neuvostoa sen nimittäessä tilintarkastustuomioistuimen kahdeksan jäsentä uudelle toimikaudelle vuonna 2000 välttämään henkilöstökustannusten ja muiden kustannusten kaksinkertaistumista yksittäisinä kuukausina ja ehdottaa siksi helmikuun 29. päivää luopuvien jäsenten lähtöpäiväksi ja maaliskuun 1. päivää 2000 uusien jäsenten toimikauden alkamispäiväksi; Komiteat 20. Kehottaa talous- ja sosiaalikomiteaa ja alueiden komiteaa esittämään mahdollisimman pian suunnitelman yhteisen organisaatiorakenteensa jakamisesta ja esittämään hyvissä ajoin ennen neuvoston ensimmäistä käsittelyä toimintasuunnitelman hallintokaaviotaan varten; katsoo, että suunnitelmassa olisi pyrittävä oikeudelliseen varmuuteen, jotta nämä kaksi komiteaa voivat jatkaa työtään tehokkaasti ja pitkäjänteisesti; korostaa, että tässä toimintasuunnitelmassa on otettava huomioon Amsterdamin sopimuksen mukaiset tehtävät ja edellä mainittu hallinnon nykyaikaistaminen ja sen dynaamisuuden lisääminen; 21. Katsoo, että jaettaessa yhteisen organisaatiorakenteen virkoja komiteoiden kesken on otettava huomioon näiden kahden komitean työmäärä ja taattava niiden virkamiehille yhtäläiset mahdollisuudet edetä urallaan; Talous- ja sosiaalikomitea 22. Odottaa, että vähentämällä työryhmien jäsenten määrää ja lausunnon laatimisen edellyttämien kokousten määrää saavutetaan huomattavia säästöjä budjettikohdassa S6-A250 (Kokoukset yleensä); Alueiden komitea 23. Pitää myönteisenä sitä, että alueiden komitea järjestelee uudelleen täysistuntorakenteensa kustannusten laskemiseksi, ja huomauttaa, että varajäsenjärjestelmä ei saa johtaa lisäkustannuksiin; Euroopan keskuspankki 24. Odottaa, että EKP toimittaa talousarvionsa samaan aikaan kuin muut toimielimet ja komiteat; 25. Kehottaa puhemiestään välittämään tämän päätöslauselman kaikille toimielimille ja asianomaisille neuvoa-antaville elimille sekä Euroopan keskuspankille.